Rijeka, 18. studeni 2019.

**POZIV I NAJAVA ZA MEDIJE**

**Sutra počinje trodnevni seminar u okviru projekta Terra Effluviens**

Lokalni i međunarodni stručnjaci u Rijeci otvaraju temu moguće ekološke budućnosti planete

**U velikoj dvorani Filodrammatice sutra, 19. studenog 2019. godine u 10 sati počinje trodnevni seminar u okviru projekta Terra Effluviens kustosa Nikole Bojića. Projekt je dio programskog pravca Dopolavoro projekta Rijeke 2020 – Europske prijestolnice kulture.**Povezujući zaboravljenu studiju urbanista i arhitekta Branka Petrovića iz 1971. godine sa suvremenim teorijskim, umjetničkim i dizajnerskim istraživanjem, kroz seminar se planira pružiti novi uvid u utjecaj čovječanstva na Zemlju koji je toliko jak da se pojavila potreba za proglašavanjem nove epohe zvane antropocen.

**Projekt Terra Effluviens, kroz seminar i izložbu koja će biti otvorena u ožujku 2020. godine u okviru projekta Europske prijestolnice kulture, okuplja 16 lokalnih i međunarodnih istraživača** (arhitekata, dizajnera, filozofa, biologa) koji će ovaj tjedan boraviti u Rijeci: **Gediminas Urbonas** (MIT, Cambridge), **Armina Pilav** (University of Sheffield**), Martin Guinard** (ZKM, Karlsruhe), **Miro Roman** (ETH, Zurich), **Merve Bedir** (Hong Kong University), **Ivica Mitrović** (Sveučilište u Splitu), **Donato Ricci** (SciencesPo, Paris), **Louise Carver** (Lancaster University), **Gary Zhexi Zhang**, **Jamie Allen** (FHNW, Basel), **Idis Turato** (Sveučilište u Zagrebu), **Ida Križaj Leko** (Delta Lab, Rijeka), **Damir Prizmić** (Radiona Makerspace, Zagreb), **Damir Gamulin** (000, Zagreb), **Željka Modrić Surina i Boštjan Surina** (Prirodoslovni muzej Rijeka).

**Istraživači će sudjelovati u trodnevnom programu terenskih istraživanja, dizajnerskih predviđanja i teorijskih diskusija.**

**Detaljan raspored predavanja i biografije predavača** nalaze se na poveznici <http://drugo-more.hr/en/terra-effluviens-seminar/>. Predavanja i diskusije bit će na engleskom jeziku i otvorene su za javnost bez prijave.

**Popratni program seminara – otvorenje izložbe “Iz njih”**

U organizaciji udruge Drugo more, **u srijedu 20. studenog u 20 sati**, u Galeriji Filodrammatica (Korzo 28/1, Rijeka) otvorit će se izložba **Iz njih** međunarodnog istraživačkog projekta DEPT. (Describing the Present Tense) koja se bavi pitanjem „što riječki javni prostor od nas očekuje“? Izložba se temelji na rezultatima istoimene radionice u kojoj su sudjelovali zainteresirani građani koji su odabrali početne i završne točke neke rute kojom u Rijeci često prolaze, a na temelju kojih je uz pomoću tehnologije Google Street View izrađen katalog znakova koji je poslužio za raspravu.

Izložbu će na otvorenju predstaviti istraživač i dizajner **Donato Ricci**, jedan od istraživača **uključenih u projekt Terra Effluviens,** s pariškog Instituta za političke studije Sciences Po. Nakon Rijeke, u kojoj se projekt prvi puta izvodi, DEPT. će slične programe provesti u Portu, Parizu i Strasbourgu, s ciljem opisivanja trenutnih stanja okoliša u kojem živimo.

Izložba će ostati otvorena do 6. prosinca 2019. Više informacija dostupno je na linku <http://drugo-more.hr/dept/>

Unaprijed zahvaljujem na objavi i srdačno vas pozdravljam.

**Rijeka 2020** - odnosi s medijima - Nela Simić, [nela.simic@rijeka2020.eu](mailto:nela.simic@rijeka2020.eu), M. 092 188 4118